section_heading: Drugi dan bitke
paragraph_text: Sljedeće jutro Pir je s vojskom izašao ranije i zauzeo onaj teren koji mu je prethodni dan nanosio mnogo problema. Rimljani su tim potezom bili prisiljeni na otvorenu bitku "prsa o prsa". Rimske legije i Pirova falanga vode ravnopravnu, krvavu bitku čija se ravnopravnost narušava kad se u sukob ponovno uključuju slonovi. Rimska protuobrana bila je eliminirana od Pirovih strijelaca. Pir predvodi konačni napad konjicom i tjera Rimljane u njihov logor.